ประกาศธนาคารแห่งประเทศไทยออกตามความในพระราชบัญญัติการธนาคารพาณิชย์พ.ศ. 2505------------------------------ อาศัยอํานาจตามความในมาตรา 10 มาตรา 11 มาตรา 13 มาตรา 14 และมาตรา 17 แห่งพระราชบัญญัติการธนาคารพาณิชย์ พ.ศ.2505 ธนาคารแห่งประเทศไทยออกประกาศเป็นข้อกําหนดด้วยความเห็นชอบของรัฐมนตรีว่าการกระทรวงการคลัง ดังต่อไปนี้ข้อ ๑ ธนาคารพาณิชย์ต้องดํารงเงินกองทุนตามมาตรา 10 (1) ไม่ต่ํากว่าร้อยละ 6 ของสินทรัพย์ทั้งสิ้นข้อ ๒ ธนาคารพาณิชย์ต้องดํารงเงินสดสํารองไว้ที่ธนาคารแห่งประเทศไทยตาม มาตรา 11 ไม่ต่ํากว่าร้อยละ 6 ของยอดเงินฝาก อัตราส่วนที่ต้องดํารงนั้น ให้ถือเอาส่วนเฉลี่ยรายสัปดาห์ของเงินสดสํารองและยอดเงินฝากแต่ละวัน โดยให้ถือเอาวันศุกร์เป็นวันเริ่มต้นและวันพฤหัสบดีเป็นวันสุดท้ายของสัปดาห์ เงินสดสํารองที่พึ่งดํารงตามวรรค 1 ธนาคารพาณิชย์จะถือเอาหลักทรัพย์รัฐบาลไทย ซึ่งปราศจากภาระผลพันได้ แต่ต้องไม่เกินร้อยละ 2.5 ของเงินสดสํารองที่พึงดํารงนั้นข้อ ๓ จํานวนเงินที่ธนาคารพาณิชย์ให้กู้ยืม หรือให้เครดิตโดยการซื้อลดหรือรับช่วงซื้อลดตั๋วเงินอย่างใดอย่างหนึ่ง หรือหลายอย่างรวมกันแก่บุคคลใดบุคคลหนึ่ง ในขณะใดขณะหนึ่งตามมาตรา 13 ต้องไม่เกินร้อยละ 40 ของเงินกองทุน ความในวรรคก่อนไม่ใช้บังคับแก่กรณีที่ธนาคารพาณิชย์ให้เครดิตโดยการซื้อ ซื้อลดหรือรับช่วงซื้อลดตั๋วเงิน ดังต่อไปนี้ (1) ตั๋วแลกเงินหรือตั๋วสัญญาใช้เงินที่กระทรวงทบวงกรมรับรองหรือออกเป็นค่าซื้อสิ่งของ หรือจ้างทําของ (2) ตั๋วแลกเงินค่าสินค้าที่ส่งออกข้อ ๔ ให้ธนาคารพาณิชย์ถือปฏิบัติตามอัตราดังต่อไปนี้ (1) อัตราสูงสุดสําหรับดอกเบี้ยที่ธนาคารพาณิชย์พึงจ่ายสําหรับเงินฝากแต่ละประเภท นอกจากเงินฝากระหว่างธนาคาร ก. เงินฝากที่ต้องจ่ายคืนเมื่อทวงถามต้องไม่เกินร้อยละ 0.5 ต่อปี ข. เงินฝากที่ต้องจ่ายคืนเมื่อทวงถามโดยมีเงื่อนไขในการจ่ายต้องไม่เกินร้อยละ 4.5 ต่อปี ค. เงินฝากที่ต้องจ่ายคืนเมื่อสิ้นระยะเวลาไม่เกินสามเดือนต้องไม่เกินร้อยละ 5 ต่อปี ง. เงินฝากที่ต้องจ่ายคืนเมื่อสิ้นระยะเวลาเกินสามเดือนแต่ไม่เงินหกเดือน ต้องไม่เกินร้อยละ 6 ต่อปี จ. เงินฝากที่ต้องจ่ายคืนเมื่อสิ้นระยะเวลาเกินหกเดือน (ก) ภายในหนึ่งปีนับแต่วันที่ประกาศนี้ใช้บังคับ ต้องไม่เกินร้อยละ 8 ต่อปี แต่ถ้าได้มีสัญญากําหนดอัตราดอกเบี้ยกันไว้เป็นอย่างอื่นก็ให้ธนาคารพาณิชย์ ถือปฏิบัติตามสัญญานั้นได้จนกว่าว่าจะสิ้นความผูกพันตามสัญญา แต่ต้องไม่เกินหนึ่งปีนับแต่วันประกาศนี้ใช้บังคับ (ข) พ้นหนึ่งปีนับแต่วันที่ประกาศนี้ใช้บังคับ ต้องไม่เกินร้อยละ 7 ต่อปี (2) อัตราสูงสุดสําหรับดอกเบี้ยหรือส่วนลดที่ธนาคารพาณิชย์พึงเรียกสําหรับ ก. การให้กู้ยืมเพื่อส่งสินค้าออกตามเลตเตอร์ออฟเครดิตที่เปิดมายังธนาคารพาณิชย์ หรือการซื้อ ซื้อลด หรือรับช่วงซื้อลดตั๋วแลกเงินค่าสินค้าที่ส่งออก ต้องไม่เกินร้อยละ 12 ต่อปี ข. ธุรกิจอื่นนอกจาก ก. ต้องไม่เกินร้อยละ 15 ต่อปีข้อ ๕ ในการติดต่อกับประชาชนตามที่บัญญัติไว้ในมาตรา 17 ให้ธนาคารพาณิชย์เปิดทํางานตามเวลาและหยุดทํางานตามวัน ดังต่อไปนี้(1) เวลาเปิดทํางาน ให้ธนาคารเปิดทํางานตั้งแต่เวลา 08.30 นาฬิกา ถึง 15.30. นาฬิกา(2) วันหยุดทํางานก. วันหยุดประจําสัปดาห์ วันเสาร์และวันอาทิตย์ข. วันหยุดตามประเพณีนิยม นับแต่วันที่ประกาศนี้ใช้บังคับถึงวันสิ้นปี 2505วันอังคาร 1 พฤษภาคม วันแรงงานของชาติวันจันทร์ 7 พฤษภาคม ชดเชยวันฉัตรมงคลวันศุกร์ 18 พฤษภาคม วันวิสาขบูชาวันอังคาร 17 กรกฎาคม วันเข้าพรรษาวันจันทร์ 13 สิงหาคม ชดเชยวันเฉลิมพระชนมพรรษาสมเด็จพระบรมราชินีนาถวันอังคาร 23 ตุลาคม วันปิยมหาราชวันพุธ 5 ธันวาคม วันเฉลิมพระชนมพรรษาวันจันทร์ 10 ธันวาคม วันพระราชทานรัฐธรรมนูญวันอังคาร 25 ธันวาคม วันคริสต์มาสวันจันทร์ 31 ธันวาคม วันสิ้นปีข้อ ๖ ความในข้อ 1 ให้ใช้บังคับเมื่อครบหนึ่งปีนับแต่วันประกาศในราชกิจจานุเบกษาเป็นต้นไป ความในข้อ 2 ข้อ 3 และข้อ 4 ให้ใช้บังคับเมื่อครบสิบห้าวันนับแต่วันถัดจากวันประกาศในราชกิจจานุเบกษาเป็นต้นไป ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 1 พฤษภาคม พ.ศ. 2505 ป๋วย อิ๊งภากรณ์ผู้ว่าการธนาคารแห่งประเทศไทย